
Esselamu alejkum sejh. Zasto nije dozvoljeno govoriti sejjidina Muhammed u salavatima?


* 
* 
* 
* 
* 
* 
* 

 
Zasto nije dozvoljeno govoriti sejjidina Muhammed u salavatima?

Bismillahir-rahmanir-rahim


Salavat je ***[zikr](https://pitajucene.com/search/zikr/questions/ "Pretraži pitanja o zikru")***, a zikr je ibadet, osnovno ***[pravilo](https://pitajucene.com/search/pravilo/questions/ "Pretraži pitanja o pravilima")*** za ibadete je da je ono određeno objavom i da se ništa ne smije dodavati ili oduzimati.


Kada je Allah objavio ajet: ‘Allah i ***[meleci](https://pitajucene.com/search/melec/questions/ "Pretraži pitanja o melecima")*** Njegovi blagosiljaju Vjerovjesnika. O vjernici, blagosiljajte ga i vi i šaljite mu pozdrave’. El-Ahzab, 56. 


***[Ashabi](https://pitajucene.com/search/ashab/questions/ "Pretraži pitanja o ashabima")*** su upitali Poslanika sallallahu alejhi we sellem: ‘Allahov Poslaniče, što se tiče donošenja selama na tebe to znamo, ali kako donositi salavat na tebe? Recite Gospodaru blagoslovi Muhameda i porodicu Muhamedovu kao što si blagoslovio porodicu Ibrahimovu, Ti si hvaljen i slavljen’. Buhari, 4797.


U hadisu se ne kaže sijjidina, pa prema tome nije dozvoljeno ništa dodati niti oduzeti od riječi Poslanika sallallahu alejhi we sellem, jer on ne govori po hiru svome već po objavi. 


Ovo je pravilo u svim ibadetima, zikrovima, a posebno u zikrovima koji se koriste u namazima, ili drugim posebnim ibadetima.


Što se tiče običnog govora (koji nije ibadet), dozvoljeno je reći sejjidina Muhammed, i ako to nije bila praksa Ashaba, oni su govorili Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** i nisu koristili riječ sejjidina Muhammed, i ako je Muhamed sejjid.


Šejh Albani, rahimehullah, navodi i razlog zašto Ashabi nisu govorili sejjidina Muhammed, a nije im ni Poslanik, sallallahu alejhi we sellem, govorio da kažu sejjidina Muhammed, navodeći ***[hadis](https://pitajucene.com/search/Hadis/questions/ "Pretraži pitanja o hadisima")*** kojeg bilježi imam Ahmed u kojem se kaže: ‘Došao je neki čovjek kod Poslanika sallallahu alejhi we sellem, i rekao mu: ti si sejjid Kurejšija, pa je Poslanik sallallahu alejhi we sellem, rekao: ‘Allah je sejjid’. Ti si najbolji od nas, pa mu Poslanik sallallahu alejhi we sellem odgovori: ‘Neka niko ne izgovori riječ na osnovu koje ga ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** može povući za sobom’. Ahmed, 16307.


Šejh Albani kaže riječ sejjid u potpunom značenju pripada samo Allahu, a s’obzirom da se ***[širk](https://pitajucene.com/search/%C5%A1irk/questions/ "Pretraži pitanja o širku")*** djeli na širk u ubjeđenju i širk u riječima, Ashabi su izbjegavali da kažu sejjid za Poslanika sallallahu alejhi we sellem da bi izbjegli i najmanju mogućnost poređenja Poslanika sallallahu alejhi we sellem sa Allahom, te da na takav način učine širk u riječima.


A Allah najbolje zna.


Mr. ***[Jakub Alagić](https://pitajucene.com/search/Jakub+Alagi%C4%87/answers/ "Pretraži odgovore od mr. Jakub Alagić")***  

Pridružite se whatapp grupi Delil  

<https://chat.whatsapp.com/DkGFQhWAyS9IdZMmBx1xeG>


